Det tilbageværende personel hos Søværnet må løbe hurtigere

Det er nødvendigt at løbe hurtigere og i et vist omfang at sige fra, når der kommer nye opgaver. Der er simpelthen ikke tilstrækkeligt personel hos det logistiske støttecenter på Flådestation Frederikshavn. 100 ud af 240 stillinger er ikke besat. - Vi mangler militært personel på alle niveauer og civilt faguddannet mandskab, siger orlogskaptajn Jan Jørgensenb fra drifts- og koordinanationsstaben på flådestationen. - Vi må løbe hurtigere, og det tærer på kræfterne, men vi forsøger selvfølgelig at gøre vort bedste, siger Metal-tillidsmanden, skibsmontør Ole Jensen. - Men vi håber da på, at situationen ændres, når vi her på flådestationen arbejder med rekruttering. Jeg synes, at der er en stor udfordring i arbejdet her. Forsvaret i Nordjylland - Hæren, Flyvevåbnet og Søværnet - har tilsammen 300 ubesatte stillinger. Den usikkerhed, der er fulgt i kølvandet af forsvarsforliget, har fået flere militært ansatte til at søge ud i det civile erhvervsliv, hvor der er behov for arbejdskraften.